Nafarroako Parlamentuko Mahaiak, 2019ko azaroaren 18an egindako bilkuran, honako erabaki hau hartu zuen, besteak beste:

Nafarroako Foru Eraen­­tza Berrezarri eta Hobe­­tzeari buruzko Lege Organikoaren 19.1.a) artikuluak aitor­­tzen dion legegin­­tza-ekimena erabiliz, Nafarroako Gobernuak, 2019ko azaroaren 13an hartutako Erabakiaren bidez, foru lege proiektu bat igorri dio Nafarroako Parlamentuari, kreditu-gehigarri bat ematen duena Unión de Agricultores y Ganaderos de Navarra (UAGN) eta Euskal Herriko Nekazarien Elkartasuna (EHNE) erakundeei diruz lagun­tzeko, nekazarien eta abel­tzainen interesak babesteagatik.

Hori horrela, Legebil­­tzarreko Erregelamenduko 158. artikuluan ezarritakoarekin bat, Eledunen Ba­­tzarrarekin adostu ondoren, hona ERABAKIA:

**1.** Osoko Bilkuraren esku jar­­tzea honako foru lege proiektuaren izapide­­tzea zuzenekoa eta irakurketa bakarrekoa izateari buruzko erabakia: “ Foru Lege proiektua, kreditu-gehigarri bat ematen duena Unión de Agricultores y Ganaderos de Navarra (UAGN) eta Euskal Herriko Nekazarien Elkartasuna (EHNE) erakundeei diruz lagun­tzeko, nekazarien eta abel­tzainen interesak babesteagatik” (10-19/LEY-00012).

**2.** Zuzenketak aurkezteko epe bat ireki­­tzea, eztabaidari ekiteko Osoko Bilkuraren egunaren aurrekoaren eguerdiko hamabietan bukatuko dena. Zuzenketak Legebil­­tzarreko Mahaiari aurkeztu beharko zaizkio.

**3.** Nafarroako Parlamentuko Aldizkari Ofizialean argitara dadin agin­­tzea.

Iruñean, 2019ko azaroaren 18an

Lehendakaria: Unai Hualde Iglesias

Foru Lege proiektua, kreditu-gehigarri bat ematen duena Unión de Agricultores y Ganaderos de Navarra (UAGN) eta Euskal Herriko Nekazarien Elkartasuna (EHNE) erakundeei diruz lagun­tzeko, nekazarien eta abel­tzainen interesak babesteagatik

Atarikoa

Nekazari­tza Zerbi­tzuaren 2019ko gastuen aurrekontuan honako partida hauek daude: 710002 71220 4819 412100 partida, “UAGNren­tzako dirulagun­tza, nekazarien eta abel­tzainen interesak babesteagatik” izenekoa, eta 710002 71220 4819 412102 partida, “EHNEren­tzako dirulagun­tza, nekazarien eta abel­tzainen interesak babesteagatik” izenekoa; hurrenez hurren 85.542 euroko eta 46.658 euroko zuzkidura dute.

Aipatutako partidetan hasiera batean egindako aurrekontuko diru-izendapena ez da aski UAGN eta EHNE erakundeen 2019ko jarduketei eran­tzuteko, eta, horregatik, hasieran aurreikusitako aurrekontu zuzkidura horiek handi­tzea plantea­tzen da, gauzatutako ekin­tzek eragindako gastuak finan­tza­tzeko.

Nafarroako Ogasun Publikoari buruzko apirilaren 4ko 13/2007 Foru Legearen 48. artikuluak ezar­tzen du ezen, hurrengo ekitaldira arte a­tzeratu ezin daitekeen gasturen bat aurrekontu indardunaren kargura egin behar bada eta krediturik ez badago edo kon­tsignatutakoa aski ez bada, Nafarroako Gobernuak, Ekonomia eta Ogasuneko kon­tseilariak proposaturik, foru lege proiektu bat bidaliko diola Nafarroako Parlamentuari, kreditu berezi bat eta/edo kreditu-gehigarri bat ematekoa.

**1. artikulua.** Kreditu-gehigarriak.

2019ko gastuen aurrekontuko kreditu-gehigarri hauek ematen dira:

a) “UAGNren­tzako dirulagun­tza, nekazarien eta abel­tzainen interesak babesteagatik” izeneko 710002 71220 4819 412100 partidan, 50.000 eurokoa.

b) “EHNEren­tzako dirulagun­tza, nekazarien eta abel­tzainen interesak babesteagatik” izeneko 710002 71220 4819 412102 partidan, 30.000 eurokoa.

**2. artikulua.** Kreditu-gehigarrien finan­tzaketa.

Kreditu-gehigarrien finan­tzaketa “Nekazarien erakunde profesionalen­tzako lagun­tza Nekazari­tza Politika Bateratuaren berri emateko” izeneko 710001 71230 4819 414200 partidaren kargura eginen da, 80.000 euroko zenbatekoarekin.

**Azken xedapen bakarra.** Indarra har­tzea.

Foru lege honek Nafarroako Aldizkari Ofizialean argitaratu eta biharamunean hartuko du indarra.